Mga dapat abangan ngayong 2018

Updated January 2, 2018 - 12:00am

NGAYONG Bagong Taon, maraming pagbabago ang aming inihanda. Abala si BITAG at ang BITAG Multimedia Network (BMN) para sa mga bagong pasabog.

Para sa mga tagasubaybay ng aming programa, heto ang ilan sa mga dapat abangan:

Ang hybrid integrated public service na Kilos Pronto, magbabalik na sa mas pinaagang time slot tuwing hapon. Walang tigil ang serbisyo publiko mula 5:00 - 6:00 p.m. sa PTV-4.

Maraming natulungan at natanggap na parangal ang programang ito sa nagdaang taon. Ngayong 2018, dodoblehin pa namin ang pagbibigay-tulong sa mga biktima ng pag-aabuso, kapabayaan, anomalya, at modus.

Para sa mga hindi nakaaalam, puwede kayong magsumbong sa amin sa pamamagitan ng social at new media. Message n’yo lang kami o kaya nama’y magsadya sa aming tanggapan. Kami na bahala sa iba.

Pagkatapos maaksyunan ang inyong mga reklamo, nagbabagang analysis naman ang sunod. Ben Tulfo UNFILTERED sa telebisyon, simula na sa Enero 15, 6:00 hanggang 6:30 p.m.!

Naantala lang ng konti ang programang ito. Sabihin na nating ‘di sadyang napabayaan dahil sa dami ng gawain.

Nauna ko nang naanunsyo ito sa Facebook page ng Ben Tulfo UNFILTERED. Kabisado n’yo na ang format ng programa – no-holds-barred at unfiltered. Tamaan kung sino ang tamaan.

Ang pilot episode naman ng Crime Desk, malapit na malapit na rin. Bilang content provider ng gobyerno, siyempre sa PTV pa rin ito ilalabas.

Dahil sa inyong suporta, naging isang ganap na programa ang Crime Desk. Mula sa isang segment ng Kilos Pronto, ilalabas na namin ito nang buo at mas detalyado.

Panoorin ang pagsisiyat ng kasama naming si Alex Santos sa iba’t ibang krimen sa bansa. Mga boss,  antabayanan n’yo lang para sa mga karagdagang balita.

Ulit, ilan lang ‘to sa mga dapat abangan. Marami pang iba, abangan n’yo na lang sa aming Facebook pages. Ciao!